Carlos Tapia García

Carlos Enrique Tapia García (født 11. juli 1941 i Lima i Peru, død 19. januar 2021 i Lima) var en peruansk ingeniør og politiker.

Fra 1985 til 1990 var Tapia med i Congreso de la República, som den gang var underhuset i Peru. Politisk tilhørte han Izquierda Unida. Fra 2001 til 2003 var han medlem av Comisión de la Verdad y Reconciliación, som hadde som oppgave å granske forhold rundt terroristisk vold og brudd på menneskerettighetene fra mai 1980 til november 2000, som kunne tilskrives  terrororganisasjoner så vel som statlige aktører, samt å foreslå tiltak for å sikre freden.  

Tapia døde 19. januar 2021 på Hospital Edgardo Rebagliati Martins i Lima av covid-19, i en alder av 79 år.

Referanser

Peruanske  politikere
peruanske ingeniører
Personer fra Lima
Dødsfall relatert til covid-19 i Peru
Politikere ofre for covidpandemien